فرانسادا ساری جیلیقّا‌لیلار، پرزیدنت امانوئل ماکرون رهبرلیگینه قارشی سس‌لرینی بیر داها چات‌دیرماق اوچون اؤلکه ایچینده یئنی‌دن کوچه‌یه چیخدی.
ساری جیلیقّا‌لی اعتراض‌لاری، 21-جی هفته‌سینده چوخ امنیت تدبیرلری آلتیندا باش وئردی.
باشکند پاریس‌ده رپوبلیق میدانیندا توپ‌لانان گؤستریچی‌لر، لا دفنس‌ا قدر یئریدی. پولیسله گؤستریچی‌لر آراسیندا قیسا مدت‌لی گرگین‌لیک یاشاندی.
گؤستریچی‌لرین چامپس-الیزه کوچه‌سینده اعتراض کئچیرمه‌سی قاداغان اولوندو. پولیس، گؤستریچی‌لرین شارل دو قول اتویل میدانینی احاطه ائدن کوچه‌لر ایله ایلیزه سارایی و میللی مجلیسین اطرافین‌دان اوزاق توتولماسی اوچون گئنیش امنیت تدبیرلری آلیب.
پاریس‌دکی گؤستریده 43 نفرین نظارته آلیندیغی، چامپس-الیزه جاده‌سی و اطرافیندا اعتراض کئچیرمه‌یه چالیشان آرا‌لاریندا ساری جیلیقّا‌لی لیدرلرین‌دن اریک دروتین ده اولدوغو 9 نفره پول جزاسی وئریلیب.
تولوزا، بوردوکس، آویگنون، کن، رون و دیژون شهرلری‌نین مرکزلرینده ده آکسیا کئچیریلمه‌سینه ایجازه وئریلمه‌دی.
رون اعتراض قاداغاسینا باخمایا‌راق کوچه‌یه چیخان گؤستریچی‌لر ایش ماشینینی آتشه وئردی. پولیس شوشه آتان گؤستریچی‌لره بیبر گازین‌دان ایستیفاده ائتدی.
لیل‌ده کئچیریلن گؤستری‌ده پولیس داش آتان گؤستریچی‌لره بیبر گازی ایله موداخیله ائدیب.
اؤلکه میقیاسیندا کئچیریلن اعتراض‌لارا ایچ ایشلر ناظیرلیگینه گؤره 22 مین 300 نفر، ساری جیلیقّالیلارا گؤره ایسه 73 مین 420 نفر قاتیلیب.
بنزین و دیگر یاناجاقلارین قیمتی آرتیریلماسینلا و پیس ایقتیصادی شرایطه اعتراض اولا‌راق باشلایان، آنجاق داها سونرا پرزیدنت امانوئل ماکرون حاکمیتینه قارشی گؤستری‌لره چئوریلن ساری جیلیقّا‌لی ائیلم‌لری، 18 نوامبر 2018دن بو یانا داوام ائدیر.
